ראש הטופס

תרגןםתרג

תרגום:

הפרויקט אותו נשמח להציע לחברת מוביילאיי הוא אימוץ שביל ישראל. גם בימים קשים אלה, החברה להגנת הטבע ממשיכה לסמן את שבילי ישראל מתוך אחריות לאומית להכין את הטבע ל'יום שאחרי', בו

הישראלים ששהו בהסגר ביתי ממושך, ירצו לצאת אל הטבע הישראלי ליהנות מהיופי והמרחבים שיש לו להציע.

מאז שנות ה-60, החברה להגנת הטבע סימנה ומתחזקת באופן שוטף מתקציב האירגון את הסימון של למעלה מ-10,000 ק"מ של שבילי טיול, הידוע שבהם הוא שביל ישראל, שאורכו 1,100 קילומטרים.

בימים כתיקונם, אנו מתגאים לומר כי שני שליש מהכנסות החברה להגנת הטבע הן מטיילות, חוגים, לינות בבתי ספר שדה וחברויות באירגון, אולם אלו לא ימים כתיקונם.

משבר הקורונה הפסיק באיבחה אחת את כל הפעילות החינוכית, הביא לסגירת כל בתי הספר שדה, דבר שהביא להשבתה כמעט מוחלטת של מקורות ההכנסה שלנו, ודווקא בעונה הכי עמוסה ויפה בשנה.

מאחר ומדובר במשבר רחב ומתגלגל, קשה עדיין לאמוד את כלל השלכותיו העקיפות על הפעילות שלנו בגזרות אחרות. כל אלו מובילים אותנו להידוק חגורות, הוצאת חלק גדול מהעובדים לחל"ת וצמצום שכר העובדים, כולל חברי ההנהלה, ב 20%.

יחד עם זאת, ומתוך הבנה שעל הטבע אסור להפסיק לשמור, אנחנו עושים מאמצים אדירים לשמור על החוסן שלנו כארגון שמירת טבע הגדול והותיק בישראל, ומכאן מוגשת בקשה זו.

הפרויקט המוצע הינו תמיכת מוביילאיי בסימונו של שביל ישראל כאשר השנה, אנו מציינים 25 שנה לפתיחתו. אורכו של השביל הוא 1100 ק"מ ממוזיאון בית אוסישקין שבקיבוץ דן בצפון ועד לחוף הדרומי של הים האדום באילת. רבבות ישראלים ותיירים הולכים לאורך השביל כולו או בחלקו במשך השנה ומשתמשים במפות סימון השבילים שהפקנו. אוגדן שביל ישראל אף תורגם לשפה אנגלית ומפות כלל מקטעי השביל שהוכנו על ידינו זמינות להורדה בחינם ברשת.

כמו כן, העמדנו בחינם את הקובץ הדיגיטלי של תוואי השביל לטובת כלל אזרחי ישראל באמצעות פורטל המפות הלאומי map.gov.il

מחלקת סימון שבילים אחראית על סימון השבילים באופן שוטף ותחזוקת הסימון שלהם – בין היתר כמענה לפניות מטיילים, עדכון המפות בהתאם לשינויים התכופים בשטח והנגשתם לציבור המטיילים. עם קיצוץ מסיבי בהכנסות החברה אנו חוששים שנתקשה לעמוד במשימה שאנו רואים בה חשיבות לאומית. אנו פונים לעזרתכם על מנת להבטיח את המשך הנגשת שבילי ישראל לציבור הרחב.

תרגום:

המטרה המרכזית של פרויקט סימון השבילים היא לאפשר למגוון סוגי המטיילים טיול בטוח, מעניין, ובתוואי שאינו מסב פגיעה לטבע. עידוד הטיילות בישראל הוא ערך מרכזי בתפיסת העולם של החברה להגנת הטבע, מתוך הבנה כי הכרת הטבע והנאה מיופיו והשפע שבו הם בסיס חיוני לשמירת הטבע ולאחריות סביבתית. ימים אלו, של משבר בריאותי עולמי, ממחישים לנו עד כמה הטבע חיוני לנו וכמה שימוש לא מבוקר בו יכול להזיק לנו.

שבילי הטיול והמפות הנלוות מיועדים לכלל האוכלוסייה בישראל, ממשפחות עם ילדים קטנים ועד מבוגרים מטיבי לכת וכן תיירים רבים המגיעים לטייל בארץ וליהנות משבילי ישראל, ובהם שביל ישראל שנבחר לאחד מ 20 השבילים היפים בעולם על ידי מגזין נשיונאל גיאוגרפיק.

פעילות הסימון נעשית באופן יומיומי ושוטף על ידי צוות מסמנים. מטרתנו היא להבטיח תחזוקה שוטפת של הסימון תוך מענה לשינויים ובלאי בתוואי השבילים, בין אם כתוצאה מבלאי של הסימון, מפגעי מזג האוויר, או צורך בשינוי התוואי כתוצאה מעבודות תשתית.

עידכון התוואים מלווה בעידכון המפות בהתאם, ובעידכון באתר החברה להגנת הטבע ובמדיה החברתית.

השנה, 2020, נשלים את הפקתה של סידרת המפות המעודכנת לכלל מדינת ישראל.

תרגום

צוותים מקרב עובדי מובילאיי יכולים לקחת חלק בכמה אופנים:

התנדבות בסיוע בפריצת שבילים, תחזוקת סימון שבילים, בשילוב פעילות הדרכה והעשרה על סביבת השביל ואתגרי שמירת הטבע במרחב.

מבצעי ניקיון והסברה בנושא ניקיון לאורך תוואי השביל, ביום הניקיון או במועדים אחרים שיתאימו לכך.

שתי הפעילויות הנ"ל יכולות ליצור יום חווייתי בטבע, שבצידו תרומה משמעותית לסביבה, הכל בהדרכת מדריכי החברה להגנת הטבע.

בנוסף, נשמח להקים צוות חשיבה משותף באשר לפיתוח טכנולוגי להנגשת המפות לציבור הרחב.

תרגום:

כל חומר שיווקי שקשור למהלך המשותף יקבלו ביטוי תקשורתי ושיווקי בכל אמצעי המדיה והתקשורת של החברה להגנת הטבע – באתר, במדיה החברתית, בדיברור ייעודי, בחומרים משותפים שנפיק, ובמידה ונגיע לפיתוח טכנולוגיה/פלטפורמה להנגשת המידע – בהפקה משותפת שלה עם הלוגו של מובילאיי.